Комисија за спровођење поступка јавног оглашавања прикупљањем писмених понуда Градске општине Нови Београд, на основу Одлуке Комисије за манифестације Градске општине Нови Београд објављује

### **О Г Л А С**

### **за издавање места за постављање тезги за продају робе на мало и боксова за продају јелки и бадњака,** прикупљањем писмених понудау оквиру сталне манифестације од значаја за ГО Нови Београд

###  под називом „**Новогодишњи и Божићни празници**“

###  **у периоду од 15.12.2020. године до 15.01.2021. године**

**ЛОКАЦИЈА:**

* Булевар Михаила Пупина, испред пословног објекта ТЦ „Нови Београд“ (Стари Меркатор), за постављање од 1 до 60 (шездесет) тезги укупне површине 120 м² (распоред места од бр. 1 до бр. 60) и
* на раскрсници Булевара Михаила Пупина и Улице Алексиначких рудара, за постављање 6 (шест) боксова за **продају јелки и бадњака**:

 - у периоду од 20.12.2020. до 31.12.2020. године за продају јекли и

- у периоду од 03.01.2021. до 07.01.2021. године за продају бадњака.

**УСЛОВИ УЧЕШЋА:**

* Право учешћа има заинтересовано физичко или правно лице регистровано за обављање одговарајуће делатности.
* Почетна цена за лицитацију **места за постављање тезги** у Булевару Михаила Пупина, испред пословног објекта ТЦ „Нови Београд“ (Стари Меркатор), за укупан период трајања манифестацијe је **25.000,00 РСД. Тезге морају бити затвореног типа у виду дрвених кућица . Обавезно је у понуди доставити фотографски приказ изгледа кућице-тезге. Уколико не достави у понуди тражену фотографију кућице –тезге, сматраће се да је понуда непотпуна.**
* Почетна цена понуде као и депозит за лицитацију места за постављање боксова за **продају јелки и бадњака** на раскрсници Булевара Михаила Пупина и Улице Алексиначких рудара, за укупан период трајања манифестацијe је **8.000,00 РСД за боксове за јелке** и **5.000,00 РСД** **за боксове за бадњаке.**

Сва заинтересована лица могу доставити понуду у писаном облику у затвореној коверти са напоменом „ПОНУДА ЗА ЛИЦИТАЦИЈУ ТЕЗГИ; „ПОНУДА ЗА ЛИЦИТАЦИЈУ БОКСОВА ЗА ЈЕЛКЕ ИЛИ БАДЊАКЕ - НЕ ОТВАРАТИ“ на адресу: Градска општина Нови Београд, Булевар Михаила Пупина бр. 167, поштом или лично, предајом понуде на шалтеру 4.

**Рок за достављање понуда је 14.12.2020. године, до 11:00 часова.**

**Затворена коверта са понудом треба да садржи:**

1. **1. ПРИЈАВУ**

 **-пријава правног лица садржи**: назив и седиште, решење АПР о упису у регистар, матични број, порески идентификациони број (ПИБ), потпис овлашћеног лица и печат; (доказ о истом), број рачуна код банке за враћање депозита, као и контакт телефон учесника огласа.

 - **пријава физичког лица садржи**: фотокопију личне карте, решење АПР о упису у регистар*,* потврду о активном статусу у регистру пољопривредних газдинстава издата од Министарства финансија за продају јелки, порески идентификациони број (ПИБ), број рачуна код банке за враћање депозита као и контакт телефон учесника огласа.

**2. БЕЗУСЛОВНУ ПОНУДУ, УЗ НАВОЂЕЊЕ ЛОКАЦИЈЕ НА КОЈИ ПОНУДА ГЛАСИ**

**3. ДОКАЗ О УПЛАТИ ДЕПОЗИТА за озбиљност понуде, у износу од 10.000,00 РСД.** Уплату извршити на текући рачун Градске општине Нови Београд, број: **840-978804-03, модел 97 и позив на број 59-013.**

Заинтересовани понуђачи могу доставити понуде за више места за постављање тезги, с тим што понуђач доставља засебну понуду за свако појединачно место на локацији.

Неблаговремене понуде неће бити отваране.

Отварање понуда одржаће **се 14.12.2020. године са почетком у 11,15 часова** на адреси Градске општине Нови Београд, сала 3.

Ранг листа биће објављена **14.12.2020. године у 12:00 часова**;

Право одабира места за постављање тезги зависи од висине понуђеног износа;

**У случају останка слободних места, писмене понуде ће се подносити 14.12.2020. године до 15:00 часова;**

Комисија ће одабир корисника за преостала места извршити на основу висине понуђене цене и временском доспећу захтева;

Ранг листа у случају доделе евентуално преосталих слободних места, на основу примљених понуда, биће објављена 14.12.2020. године, у 15:30 часова;

У случају два или више иста понуђена износа, предност за одабир места за постављање тезги биће одређен по редоследу времена приспелости понуде;

Потенцијални корисник дужан је да пре одабира конкретног места изврши уплату излицитираног износа умањеног за износ уплаћеног депозита **и то у року од једног сата од завршетка отварања понуда.** Након достављања доказа о наведеној уплати понуђач ће добити потврду о изабраном месту за постављање тезге;

Након достављања доказа о наведеној уплати понуђач ће добити потврду о изабраном месту за постављање тезге;

Понуђачима који не буду изабрани наведени износ уплате на име депозита за озбиљност понуде биће враћен у року до 5 (пет) дана од дана спровођења лицитације.

**Уколико понуђач који је одређен по ранг листи одустане од коришћења места из било ког разлога или је документација неисправна или непотпуна, нема право на повраћај депозита за озбиљност понуде**;

Потписивање Уговора са изабраним закупцима обавиће **се 16.12.2020.године,** у просторијама Градске општине Нови Београд, Булевар Михаила Пупина бр. 167.

 Распоред постављања тезги је утврђен скицом на коју је Секретаријат за саобраћај дао сагласност IV-07 бр. 344.8-645/19. oд 26.12.2019. године.

Након потписивања уговора понуђач је у обавези да поднесе захтев Одељењу за грађевинске, комуналне послове и озакоњење објеката Управе ГО Нови Београд за добијање решења овог органа за постављање тезге за продају робе као и за постављање боксова за продају јелки и бадњака, на наведеним локацијама.

Тезга је типски покретни објекат за продају робе или пружање услуге чија површина не може бити већа од 2,0 m2, са слободном површином у функцији тезге од 1,0 m2 .

**НАПОМЕНА:**

* Према мерама Владе Републике Србије од 03.12.2020. године за заштиту здравља становништва од заразне болести

 COVID-19 **, радно време тезги биће од понедељка до петка од 8 до 17 часова.**

* Уколико у наредном периоду дође до нових мера Владе РС у вези заштите здравља становништва од заразне болести COVID-19, изабрани корисник је дужан да их се придржава.
* **Контролу** над применом наведених мера Владе РС контролисаће комунална инспекција ГО Нови Београд.
* Изабрани корисник је дужан да **поштује прописане мере у складу са тренутном епидемиолошком ситуацијом,** односно, дужан је да за тезгом носи заштитну опрему (маску и рукавице) и да обавезно врши свакодневну дезинфекцију места на коме је изложена роба ради продаје.
* Због епидемиолошке ситуације **понуђачи неће присуствовати отварању понуда у просторијама ГО Нови Београд, већ ће обавештење Комисија о исходу сачекати испред службеног улаза објекта ГО Нови Београд.**